**DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos 16 straipsnio 2 dalies 31 punktu, 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 4 dalimi, 21 straipsniu, Lietuvos Respublikos Vyriausybės 2014 m. gruodžio 23 d. nutarimu Nr. 1487 patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašu, patvirtintu Rokiškio rajono savivaldybės tarybos 2019 m. spalio 25 d. sprendimu Nr. TS-221, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2018 m birželio 29 d. tarybos sprendimo Nr. TS-175 „Dėl Rokiškio rajono savivaldybės būstų ir socialinių būstų nuomos mokesčio dydžio patvirtinimo“ 2 priedą ir dalyje „Juodupės seniūnija“ papildomai įrašyti:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Miestas / gyvenvietė | Gatvė | Namo Nr. | Buto Nr. | Plotas, kv. m | Pataisos koeficientas, R | Apskaičiuotas nuomos mokestis, Eur/mėn. |
| 4. | Rokiškis r, sav.  Juodupės mstl. | Tekstilininkų | 15A | 38 | 54,23 | - | 3,03 |

1. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2018 M. BIRŽELIO 29 D. SPRENDIMO NR. TS-175 „DĖL ROKIŠKIO RAJONO SAVIVALDYBĖS BŪSTŲ IR SOCIALINIŲ BŪSTŲ NUOMOS MOKESČIO DYDŽIO PATVIRTINIMO“ DALINIO PAKEITIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.** Vadovaujantis teisės aktais, patvirtinti apskaičiuotą įsigyto ir į Rokiškio rajono savivaldybės socialinio būsto fondo, kaip savivaldybės būsto fondo dalies sąrašus įtrauktą socialinio būsto nuomos mokesčio dydį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Lietuvos Respublikos paramos būstui įsigyti ar išsinuomoti įstatymas, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašas, patvirtintas Rokiškio rajono savivaldybės tarybos 2019 m. spalio 25 d. sprendimas Nr. TS-221.

**Sprendimo projekto esmė.** Lietuvos Respublikos paramos būstui įsigyti ar išsinuomoti įstatymo (toliau – įstatymas) 4 str. 4 p. nustatyta, kad savivaldybės taryba priima sprendimą dėl savivaldybės būsto ir socialinio būsto nuomos mokesčių dydžio ir jo keitimo. Įstatymo 21 straipsnio 1 dalyje nustatyta, kad savivaldybės taryba, vadovaudamasi Vyriausybės patvirtinta savivaldybės būsto, socialinio būsto nuomos mokesčių ir būsto nuomos ar išperkamosios nuomos mokesčių dalies kompensacijos dydžio apskaičiavimo metodika nustato socialinio būsto ir savivaldybės būsto nuomos mokesčio dydį.

Pagal vykdomą ES lėšomis finansuojamą projektą „Socialinio būsto fondo plėtra Rokiškio rajono savivaldybėje“ Rokiškio r. sav., Juodupės mstl. nupirktas būstas, todėl teikiama tvirtinti apskaičiuotas nupirkto būsto, kuris bus nuomojamas socialinio būsto sąlygomis, nuomos mokesčio dydis.

**Galimos pasekmės, priėmus siūlomą tarybos sprendimo projektą:**

**teigiamos** – bus vykdomos teisės aktuose nustatytos nuostatos, nupirktas socialinis būstas bus išnuomotas teisę į paramą būstui išsinuomoti turintiems asmenims, bus gaunamos pajamos už socialinio būsto nuomą;

**neigiamos** – nebus.

**Kokia sprendimo nauda Rokiškio rajono gyventojams.** Vienai Rokiškio rajono šeimai, turinčiai teisę į paramą būstui išsinuomoti, bus išnuomotas socialinis būstas už mažesnį nei rinkos, būsto nuomos mokestį.

**Finansavimo šaltiniai ir lėšų poreikis**. Papildomų lėšų nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas** Teisės akte numatoma reguliuoti visuomeniniai santykiai, susiję su LR korupcijos prevencijos įstatymo 8 str. 1 d. numatytais veiksniais, todėl teisės aktas vertintinas antikorupciniu požiūriu.

Turto valdymo ir ūkio skyriaus vyriausioji specialistė Rita Venslovienė